আজ ২৬ জুন রাজধানী ঢাকা থেকে সড়ক পথে বরিশালের উদ্দেশ্যে রওয়ানা্u200c দেন কামাল ও শিরীন। পথিমধ্যে বিকেল ৪ টায় বরিশাল-ঢাকা মহাসড়কের কাশিপুর বাজার নামক স্থানে কামালের গাড়িবহর এসে পৌছলে পূর্ব থেকে ওৎপেতে থাকা র্দূবৃত্তরা বহড়ে ইটপাটকেল নিক্ষেপ করে হামলা  শুরু করে। এসময় হামলাকারীরা বাকেরগঞ্জ বিএনপি নেতা খলিলুর রহমানের মটরসাইকেল বহরের একটি মটরসাইকেল পুড়িয়ে দেয়। এরপর কামাল সমর্থকরা পাল্টা প্রতিরোধ গড়ে তুললে র্দূবৃত্তরা সটকে পড়ে। হামলায় গুরুতর আহত হয়ে শেবাচিম হাসপাতালে চিকিৎসাধীন রয়েছে নগরীর ২৬ নং ওয়ার্ড শ্রমিক দলের সাধারন সম্পাদক আবু হানিফ মল্লিক। এছাড়া আহত হয়েছে লিটন হাওলাদার, গফফার মোল্লা, কাদের মৃধা, কালাম হাওলাদার। এ হামলার ঘটনার পর কামাল সমর্থকরা সরোয়ারপন্থীদের হামলা ঠেকাতে লাঠিসোটা হাতে নিয়ে মটরসাইকেল মহড়া দিয়ে নগরীতে প্রবেশ করে।